ddrg/super_eurlex huggingface dataset:
SKRIFTLIG FORESPØRGSEL E-1871/03

af Christopher Huhne (ELDR) til Kommissionen

(6. juni 2003)

Om: Inddrivelse af lån

Mener Kommissionen, at der kan ske en omfattende vækst i den grænseoverskridende långivning uden forholdsregler, der harmoniserer den krævede tid til inddrivelse af misligholdte lån, og kan den oplyse, hvor stor en del af sådanne lån inddrives?

Samlet svarafgivet på Kommissionens vegne af David Byrnepå skriftlige forespørgsler E-1870/03 og E-1871/03

(15. juli 2003)

Vanskelighederne med at inddrive fordringer kan udgøre en reel hindring for kreditgivning til kunder i udlandet. Det foreslåede direktiv om forbrugerkredit(1) tager imidlertid især sigte på de regler, der gælder for forbrugerkreditaftaler. Målet er således hverken at harmonisere de generelle procedurer for inddrivelse af gæld eller de nationale procedurer for fuldbyrdelse af krav. Derfor har Kommissionen på nuværende tidspunkt ingen planer om at foretage sådanne skøn, som det ærede medlem foreslår.

Eftersom de fleste betalingsforsømmelser på forbrugerkreditområdet vedrører ubestridte krav, tog Kommissionen dette spørgsmål op i 2002 i sit forslag til Rådets forordning om ubestridte krav(2).

Desuden offentliggjorde Kommissionen i 2002 en grønbog om en ensartet og harmoniseret EF-procedure for betalingspåbud(3). Formålet er at opstille en særskilt og hurtig procedure for afgørelse af tvister om ubestridte krav, som skal gælde i samtlige medlemsstater. Samrådet om grønbogen blev afsluttet den 31. maj 2003, og den 26. juni 2003 blev der afholdt en offentlig høring i Bruxelles(4), hvis resultater nu er ved at blive gennemgået.

(1) Forslag til Europa-Parlamentets og Rådets direktiv om harmonisering af medlemsstaternes love og administrative bestemmelser om forbrugerkredit, EFT C 331 E af 31.12.2002.

(2) Forslag til Rådets forordning om indførelse af et europæisk tvangsfuldbyrdelsesdokument for ubestridte krav, EFT C 203 E af 27.8.2002.

(3) KOM(2002) 746 endelig udg.

(4) Bâtiment Charlemagne Rue de la Loi, 170 1040 Bruxelles Registreringsformular: http://europa.eu.int/comm/justice_home/news/consulting_public/docs/regis_form_260603_en.doc.
SKRIFTLIG FORESPØRGSEL P-2030/03

af Jaime Valdivielso de Cué (PPE-DE) til Kommissionen

(12. juni 2003)

Om: Geografisk vejafgift

De franske myndigheder har udtalt, at de agter at opkræve en ny såkaldt geografisk afgift af alle tunge køretøjer, som passerer igennem Frankrig, uafhængigt af de motorvejsafgifter, der i forvejen betales for at benytte det franske motorvejsnet.

Dette ville være en klar fordrejning af konkurrencen på det indre marked. Hvilke foranstaltninger agter Kommissionen at træffe over for Frankrig for at sikre, at dette marked fungerer korrekt, hvis denne geografiske vejafgift gennemføres i praksis?

I hvilket omfang vil en sådan foranstaltning fra Frankrigs side stride mod princippet om, at der ikke må forskelsbehandles i EU på grund af nationalitet?

Og hvilke konsekvenser vil foranstaltningen få for den frie bevægelighed for varer?

Svar afgivet på Kommissionens vegne af de Palacio

(16. juli 2003)

Det ærede medlem henvises til Kommissionens svar på mundtlig forespørgsel nr. H-0383/03 fremsat af Perez Alvarez i spørgetiden under Parlamentets møde den Juillet 03(1).

(1) Skriftligt svar af 1.7.2003.
SKRIFTLIG FORESPØRGSEL E-0287/03

af Joaquim Piscarreta (PPE-DE) til Kommissionen

(7. februar 2003)

Om: Lukning af skotøjsfabrikken C & J Clark Fábrica de Calçado, Lda. i Castelo de Paiva kommune, Portugal

Den multinationale virksomhed C & J Clark Fábrica de Calçado, Lda. i Castelo de Paiva kommune, Portugal, bekendtgjorde den 10. januar 2003, at den ville lukke sin fabrik, der beskæftiger 588 arbejdstagere, som dermed vil blive arbejdsløse.

Virksomheden begrunder selv beslutningen om lukning med import af overlæder fra Indien og Rumænien, med det formål at opretholde en konkurrencedygtig prisstruktur (i Press Release udsendt af Clark's administration den 10. januar 2003).

Clark etablerede sig i Castelo de Paiva i 1988 og har modtaget både national støtte og fællesskabsstøtte, og i maj 2000 undertegnede virksomheden en protokol med byrådet, hvori den forpligtede sig til at videreføre sin fabrikation til mindst 2007 til gengæld for omfattende kommunale investeringer.

Castelo de Paiva er en kommune i det indre Portugal, som er kendetegnet ved stor økonomisk sårbarhed, og lukningen af denne virksomhed vil derfor få ødelæggende økonomiske og sociale følger.

I betragtning af at denne beslutning om lukning er i modstrid med det sociale ansvar, der påhviler virksomheder, bedes Kommissionen oplyse følgende:

- Hvor store beløb er der blevet bevilget fra EU's fonde til virksomheden Clark Fábrica de Calçado, Lda. i Castelo de Paiva, og hvornår?

- På hvilke betingelser er de nævnte EU-midler blevet bevilget til virksomheden?

- Hvis virksomheden Clark overtræder forpligtelserne i forbindelse med tildeling af EU-støtte, hvordan agter Kommissionen da at reagere for at forhindre lukningen og sikre, at fabrikationen i Castelo de Paiva opretholdes og arbejdspladserne dermed sikres?

- Hvilke politiske skridt agter Kommissionen at tage for at forhindre og i sidste instans straffe denne form for handlinger, der hyppigt begås af virksomheder, der etablerer sig på Den Europæiske Unions område, hvor de nyder godt af fællesskabets fonde, og som efter at have udnyttet alle hermed forbundne fordele og goder, ikke mindst med hensyn til menneskelige ressourcer, flytter deres aktivitet?

Samlet svarafgivet på Kommissionens vegne af Anna Diamantopouloupå skriftlige forespørgsler E-0286/03, E-0287/03,E-0288/03, E-0289/03, E-0290/03, E-0301/03 og E-0441/03

(12. marts 2003)

De ærede medlemmer henvises til Kommissionens svar på skriftlig forespørgsel P-0089/03 af Regina Bastos(1).

(1) Se side 67.
SKRIFTLIG FORESPØRGSEL E-1059/03

af Roberta Angelilli (UEN) til Kommissionen

(28. marts 2003)

Om: Terni Kommunes udnyttelse af midler fra Life III, femte handlingsprogram inden for miljøet og bæredygtig udvikling og uddannelses- og oplysningsaktioner på miljøområdet

I september 2002 forelagde det italienske finansministeriums tilsynsudvalg opgørelsen for udnyttelsen af midler stillet til rådighed af EU.

Af denne opgørelse fremgår det bl.a., hvor foruroligende langsomt og ineffektivt en række lokale myndigheder tildeler de godkendte projekter støtte.

Også Kommissionen har flere gange henledt opmærksomheden på denne alarmerende situation for så vidt angår lokale myndigheders mangelfulde udnyttelse af EU-midler.

Navnlig visse lokale myndigheder, herunder f.eks. Terni Kommune, har hårdt brug for at udnytte EU-midlerne til bevarelse og beskyttelse af miljøet.

Kan Kommissionen på denne baggrund oplyse

1. om Terni Kommune har forelagt projekter i håb om at opnå støtte fra Life III, femte handlingsprogram inden for miljøet og bæredygtig udvikling og uddannelses- og oplysningsaktioner på miljøområdet?

2. om Terni Kommune har fået bevilget støtte til disse projekter?

3. om de pågældende midler er blevet brugt?

Samlet svarafgivet på Kommissionens vegne af Margot Wallströmpå skriftlige forespørgsler E-0835/03, E-0887/03, E-1047/03, E-1048/03,E-1049/03, E-1050/03, E-1051/03, E-1052/03, E-1053/03, E-1054/03,E-1055/03, E-1056/03, E-1057/03, E-1058/03 og E-1059/03

(5. maj 2003)

Som svar på ovennævnte forespørgsler kan Kommissionen oplyse det ærede medlem om, at kommunerne Frosinone, Fiumicino, Ancona, Carrara, Livorno, Macerata, Perugia, Pesaro, Pisa, Pistoia, Siena og Terni ikke indsendte projekter med henblik på samfinansiering under LIFE III-programmet. Dette omfatter udvælgelsen for 2003.

Firenze kommune indsendte to projekter til samfinansiering under LIFE III-programmet i 2002, der ikke modtog finansiering. Den indsendte ingen projekter i 2000 og 2003.

Massa kommune indsendte et projekt til samfinansiering under LIFE III-programmet i 2000, som ikke blev finansieret. Den indsendte ingen projekter i 2002 og 2003.

Prato kommune sendte ingen projekter til samfinansiering under LIFE III-programmet i 2000 og 2002. Den forelagde et projekt i 2003; evalueringsproceduren er i gang og vil blive færdiggjort inden september 2003.

Der er ikke afsat fællesskabsmidler i det sjette miljøhandlingsprogram.

For så vidt angår miljøuddannelse og informationskampagner, har ingen af de kommuner, som det ærede medlem nævnte, modtaget fællesskabsmidler siden 2000.
SKRIFTLIG FORESPØRGSEL E-1701/03

af Ian Hudghton (Verts/ALE) til Kommissionen

(22. maj 2003)

Om: Traditionelle plantelægemidler

De britiske blomsteressensproducenters forening, Flower Essence Producers Association, mener, at Kommissionens afvisning af ændringsforslag 13 til direktivet om traditionelle plantelægemidler er en trussel mod Bach Flower Remedies og hermed beslægtede produkter. Vil Kommissionen fremsætte kommentarer til følgende punkter, som har givet anledning til bekymring hos foreningen?

1. Direktivets krav om fremstillingsmetoder betyder, at Bach Flower Remedies-produkter vil blive betragtet som værende påført ukorrekte varebetegnelser som blomsteressenser og som værende ineffektive som blomsteressenser.

2. Kravene om fremstillingsmetoder skader de traditionelle metoder til fremstilling af blomsteressens. Som følge heraf kan produkter fra f.eks. Nelson Bach, selv om de måtte være registreret i henhold til direktivet, ikke længere betegnes som blomsteressenser. De vil eventuelt kunne betegnes som homøopatiske lægemidler, men ifølge den britiske varebetegnelseslov, Trades Descriptions Act, ville de normalt ikke længere kunne markedsføres under navnet Bach Flower Remedies, idet de således ikke ville blive fremstillet efter den metode, som Edward Bach lagde sig fast på i 1936.

3. Blandt Bach Flower Remedies-produkter er der flere, som ikke ville kunne blive opført på positivlisten (f.eks. Star of Bethlehem). Listen over traditionelle produkter ville således blive stærkt reduceret.

Vil Kommissionen desuden kommentere den bekymring, som de britiske blomsteressensproducenters forening nærer for, at direktivets indvirkning på Bach Flower Remedies i høj grad vil skade dette traditionelle britiske erhverv og få vidtrækkende økonomiske konsekvenser?

Svar afgivet på Kommissionens vegne af Erkki Liikanen

(23. juni 2003)

Formålet med Kommissionens forslag til Europa-Parlamentets og Rådets direktiv om ændring af direktiv 2001/83/EF(1) for så vidt angår traditionelle plantelægemidler er at etablere en harmoniseret retlig ramme for disse særlige lægemidler og fjerne forskellene i produkternes status i de enkelte medlemsstater for at lette den frie bevægelighed i det indre marked.

I artikel 1 i direktiv 2001/83/EF defineres, hvad der forstås ved et lægemiddel. Traditionelle plantelægemidler defineres i Kommissionens forslag om plantelægemidler. Denne definition er identisk med den videnskabelige definition i Europarådets europæiske farmakopé.

For så vidt angår Europa-Parlamentets ændringsforslag 13 og de punkter, der giver anledning til bekymring hos British Flower Essence Producers Association, mener Kommissionen, at Bachs blomsterterapiprodukter også efter direktivets ikrafttræden kan reguleres i Fællesskabet på de samme betingelser som blomsteressenser, eftersom produkterne hverken markedsføres som lægemidler eller som traditionelle plantelægemidler.

(1) Europa-Parlamentets og Rådets direktiv 2001/83/EF af 6. november 2001 om oprettelse af en fællesskabskodeks for humanmedicinske lægemidler, EFT L 311 af 28.11.2001.
SKRIFTLIG FORESPØRGSEL E-0361/03

af Roberta Angelilli (UEN) til Kommissionen

(12. februar 2003)

Om: Rom kommunes holdingselskab Newco mistanke om overtrædelse af konkurrencereglerne

I september 2002 udarbejdede Roms kommunalbestyrelse et forslag til afgørelse om oprettelse af et aktieselskab, der skulle tage sig af den fælles forvaltning af samtlige de selskaber, Rom kommune har en andel i. Denne transaktion skulle således suppleres af afståelse af alle de andele i de 83 selskaber, der kontrolleres af kommunen, til det oprettede selskab, hvori kommunen så skulle eje en andel på 97 % af aktierne.

Eftersom formålet med dette nye selskab er at forvalte kommunens løsøre og faste ejendom samt at yde offentlige tjenester, giver ovennævnte transaktion anledning til tvivl om lovligheden deraf set på baggrund af konkurrencereglerne og bestemmelserne om koncentration af virksomheder.

Det nye holdingselskab skulle således via overførslen fra kommunen eje en betydelig andel af alle de virksomheder, som for øjeblikket udfører offentlige tjenester for Rom kommune, idet samme selskab har ifølge vedtægterne til formål at yde tjenester til Rom kommune og de selskaber, den kontrollerer.

De resterende 3 % skulle således ejes af selskabet Ressourcer til Rom A/S, som er et af de selskaber, der kontrolleres af kommunen og dermed af det fremtidige holdingselskab. På denne måde ville holdingselskabet eje en andel af et selskab, som på sin side ejer 96,94 % af førstnævnte selskab, hvilket resulterer i en slags tegning af egne aktier.

Kan Kommissionen i forbindelse med ovenstående besvare følgende spørgsmål:

1. Er det formål, der er anført i vedtægten for det selskab, der skal oprettes, ikke en overtrædelse af EF-traktatens artikel 81 og 82, forordning (EØF) nr. 4064/89(1) samt forordning (EF) nr. 1310/97(2)?

2. Er den ovennævnte overførsel af aktier ikke en overtrædelse af fællesskabsbestemmelserne om selskabsret, i særdeleshed direktiv 77/91/EØF(3) og især artikel 18?

3. Hvad er Kommissionens holdning til denne problemstilling?

(1) EFT L 395 af 30.12.1989, s. 1.

(2) EFT L 180 af 9.7.1997, s. 1.

(3) EFT L 26 af 31.1.1977, s. 1.

Svar afgivet på Kommissionens vegne af Mario Monti

(28. marts 2003)

1. Kommissionen beklager, at den ikke er i besiddelse af tilstrækkelige oplysninger til at besvare spørgsmålet vedrørende overholdelsen af EF-traktatens konkurrenceregler.

2. På grundlag af de anførte oplysninger er det ikke muligt at vurdere, om foranstaltningen er i overensstemmelse med Fællesskabets selskabsret, i særdeleshed Rådets direktiv 77/91/EØF af 13. december 1976(1), særlig artikel 18.

3. Se svarene på spørgsmål 1 og 2.

(1) Rådets andet direktiv 77/91/EØF af 13. december 1976 om samordning af de garantier, der kræves i medlemsstaterne af de i artikel 58, stk. 2, i traktaten nævnte selskaber til beskyttelse af såvel selskabsdeltagernes som tredjemands interesser, for så vidt angår stiftelsen af aktieselskabet samt bevarelsen af og ændringer i dets kapital, med det formål at gøre disse garantier lige byrdefulde.
SKRIFTLIG FORESPØRGSEL E-1057/03

af Roberta Angelilli (UEN) til Kommissionen

(28. marts 2003)

Om: Prato Kommunes udnyttelse af midler fra Life III, femte handlingsprogram inden for miljøet og bæredygtig udvikling og uddannelses- og oplysningsaktioner på miljøområdet

I september 2002 forelagde det italienske finansministeriums tilsynsudvalg opgørelsen for udnyttelsen af midler stillet til rådighed af EU.

Af denne opgørelse fremgår det bl.a., hvor foruroligende langsomt og ineffektivt en række lokale myndigheder tildeler de godkendte projekter støtte.

Også Kommissionen har flere gange henledt opmærksomheden på denne alarmerende situation for så vidt angår lokale myndigheders mangelfulde udnyttelse af EU-midler.

Navnlig visse lokale myndigheder, herunder f.eks. Prato Kommune, har hårdt brug for at udnytte EU-midlerne til bevarelse og beskyttelse af miljøet.

Kan Kommissionen på denne baggrund oplyse

1. om Prato Kommune har forelagt projekter i håb om at opnå støtte fra Life III, femte handlingsprogram inden for miljøet og bæredygtig udvikling og uddannelses- og oplysningsaktioner på miljøområdet?

2. om Prato Kommune har fået bevilget støtte til disse projekter?

3. om de pågældende midler er blevet brugt?

Samlet svarafgivet på Kommissionens vegne af Margot Wallströmpå skriftlige forespørgsler E-0835/03, E-0887/03, E-1047/03, E-1048/03,E-1049/03, E-1050/03, E-1051/03, E-1052/03, E-1053/03, E-1054/03,E-1055/03, E-1056/03, E-1057/03, E-1058/03 og E-1059/03

(5. maj 2003)

Som svar på ovennævnte forespørgsler kan Kommissionen oplyse det ærede medlem om, at kommunerne Frosinone, Fiumicino, Ancona, Carrara, Livorno, Macerata, Perugia, Pesaro, Pisa, Pistoia, Siena og Terni ikke indsendte projekter med henblik på samfinansiering under LIFE III-programmet. Dette omfatter udvælgelsen for 2003.

Firenze kommune indsendte to projekter til samfinansiering under LIFE III-programmet i 2002, der ikke modtog finansiering. Den indsendte ingen projekter i 2000 og 2003.

Massa kommune indsendte et projekt til samfinansiering under LIFE III-programmet i 2000, som ikke blev finansieret. Den indsendte ingen projekter i 2002 og 2003.

Prato kommune sendte ingen projekter til samfinansiering under LIFE III-programmet i 2000 og 2002. Den forelagde et projekt i 2003; evalueringsproceduren er i gang og vil blive færdiggjort inden september 2003.

Der er ikke afsat fællesskabsmidler i det sjette miljøhandlingsprogram.

For så vidt angår miljøuddannelse og informationskampagner, har ingen af de kommuner, som det ærede medlem nævnte, modtaget fællesskabsmidler siden 2000.
SKRIFTLIG FORESPØRGSEL E-0678/03

af Marco Cappato (NI) til Rådet

(7. marts 2003)

Om: Arrestation af den peruvianske statsborger Nelson Palomino

I sidste uge, mens jeg aflagde besøg i Lima, blev Nelson Palomino arresteret. Han er en af lederne af de peruvianske campesinos og anklagen lød på tilskyndelse til terrorisme, en forseelse, som omfattes af Fujimori-regeringens straffelov, der i øjeblikket er ved at blive ændret. Det fremgår af den peruvianske presse, at Palomino anklages for at have tilskyndet til demonstrationer og vejblokeringer uden at udelukke brugen af vold.

Forholdet mellem den peruvianske regering og campesinos er allerede yderst spændt som følge af den fastkørte dialog om en række landbrugsreformer og særlig om den mislykkede politik med tvungen udryddelse af dyrkningen af kokablade.

I forbindelse med mit møde med lederne af det peruvianske regeringsagentur til bekæmpelse af narkotika, DEVIDA, nægtede de at give mig og sekretæren for den internationale anti-prohibitionistiske liga, Marco Perduca, nogen som helst oplysninger om situationen for campesinos og særlig om arrestationen af Palomino.

Kan Rådet med henblik på at informere Parlamentet anmode de peruvianske myndigheder om oplysninger om en situation, der hvis den ikke hurtigt imødegås med åben dialog risikerer at føre til voldshandlinger af samme art som dem, der i nabostaten Bolivia i de sidste uger har været skyld i, at mange er døde og hundredevis er blevet såret?

Svar

(22. juli 2003)

Rådet er blevet orienteret om, at den peruvianske anklagemyndighed formelt har anklaget Nelson Palomino la Serna for bl.a. at have overtrådt loven om støtte af terrorisme, tyveri af særlig grov beskaffenhed og bortførelse. Der er anlagt sag herom for underretten i Aynes, provinsen San Francisco, departementet Ayacucho. Sagen er for øjeblikket på efterforskningsstadiet.

Ifølge oplysninger, som Ayacuchos regionale direktorat for det nationale fængselsinstitut (INPE) gav fredag den 11. april, er Nelson Palomino i varetægtsarrest i Lianamilla-fængslet.

Rådet kan ikke kommentere en igangværende retssag på nationalt plan. Rådet bekræfter dog, at opretholdelse af retsstatsprincipper og de demokratiske og borgerlige rettigheder er en nøglefaktor i forbindelse med fred i dette område.
SKRIFTLIG FORESPØRGSEL E-1324/03 af Jens-Peter Bonde (EDD) til Kommissionen. Santiago Gómez-Reinos udtalelse vedrørende Santer-Kommissionens afgang.



EU-Tidende nr. 280 E af 21/11/2003 s. 0131 - 0131



SKRIFTLIG FORESPØRGSEL E-1324/03 af Jens-Peter Bonde (EDD) til Kommissionen (8. april 2003) Om: Santiago Gómez-Reinos udtalelse vedrørende Santer-Kommissionens afgang Santiago Gómez-Reino blev, i European Voice 27. marts 2. april i en artikel af David Cronin, citeret for at have udtalt, at Jacques Santer og hans Kommission trådte tilbage som følge af beskyldninger om svindel, som var ude af proportion, fuldstændig urimelige og, for størstedelens vedkommende, ganske enkelt uden hold i virkeligheden. Er den nuværende Kommission enig i Santiago Gómez-Reinos udtalelse? Svar afgivet på Kommissionens vegne af Prodi (28. maj 2003) Det ærede medlem henvises til Kommissionens svar på skriftlig forespørgsel E-0749/03 fra Dell'Alba(1). (1) Se side 83.
SKRIFTLIG FORESPØRGSEL E-0834/03

af Roberta Angelilli (UEN) til Kommissionen

(18. marts 2003)

Om: Frosinone Kommunes udnyttelse af midler fra Den Europæiske Fond for Regionaludvikling

I september 2002 forelagde det italienske finansministeriums tilsynsudvalg en opgørelse over udnyttelsen af midler, der er stillet til rådighed af EU.

Af opgørelsen fremgår det, at udvælgelsen af projekter blandt nogle lokale myndigheder foregår foruroligende langsomt og ineffektivt.

Også Kommissionen har flere gange gjort opmærksom på de lokale myndigheders mangelfulde udnyttelse af EU-midler.

Der er specielt i visse lokalsamfund, heriblandt Frosinone Kommune, hårdt brug for at kunne udnytte EU-midlerne til omstilling i områder med industriel tilbagegang og økonomisk og socialt udviklingsefterslæb. Kan Kommissionen på denne baggrund oplyse:

1. om Frosinone Kommune har forelagt projekter med henblik på opnåelse af støtte fra Den Europæiske Fond for Regionaludvikling?

2. om Frosinone Kommune har opnået støtte til disse projekter?

3. om de pågældende midler er blevet udnyttet?

Svar afgivet på Kommissionens vegne af Michel Barnier

(16. april 2003)

Kommunen Frosinone er delvist berettiget til støtte fra Den Europæiske Fond for Regionaludvikling (EFRU) inden for rammerne af DOCUP Lazio 2000-2006 (enhedsprogrammeringsdokument).

DOCUP Lazio, der blev godkendt ved Kommissionens beslutning(1), fastsætter et EFRU-tilskud på 371,5 mio. EUR for en samlet offentlig udgift på 845,5 mio. EUR.

Da DOCUP Lazio er et program, der forvaltes decentralt, er det regionen Lazio, der har ansvaret for interventionernes iværksættelse, og den har i programmeringstillægget fastlagt udvælgelseskriterierne og er endvidere ansvarlig for gennemgangen af ansøgningerne. Det ærede medlem kan derfor med fordel henvende sig til denne myndighed for at opnå præcise oplysninger om de forelagte og finansierede projekter til fordel for kommunen Frosinone.

(1) KOM(2001) 2118 endelig udg.